Jean Todt

Jean Todt, nado en Pierrefort o 25 de febreiro de 1946, é un excopiloto de rallys francés e dirixente do ámbito do automobilismo. Competiu no Campionato do Mundo de Rally entre 1973 e 1981, proclamándose subcampión na súa última tempada, copilotando para Guy Fréquelin. Foi director de Peugeot Talbot Sport entre 1982 e 1992, director da Scuderia Ferrari de Fórmula 1 entre 1994 e 2007 e director executivo de Ferrari entre 2004 e 2009. Entre 2009 e 2021 foi presidente da Federación Internacional de Automobilismo.

Traxectoria
Foi un dos grandes responsables das conquistas de Ferrari no comezo deste século e pola maior hexemonía vista na Fórmula 1, que durou de 2000 a 2004, todo isto ó lado de Michael Schumacher e Ross Brawn. Tras o título de 2007, Todt decidiu abandonar o mando do equipo, facendo só parte do cadro de conselleiros.

O 23 de outubro de 2009, foi elixido presidente da FIA, cargo no que foi reelixido en 2013 e 2017.

Categoría:Personalidades de Francia
Categoría:Nados no departamento de Cantal
Categoría:Nados en 1946
Categoría:Scuderia Ferrari
Categoría:Copilotos de rally de Francia